《翩翩者鹤贺吴子重闱荣寿三首 其三》
明代·黄佐

翩翩者鹤，鸣于菀林。其子和之，载好其音。念我重华，龙光是临。

天子万寿，言慰我心。有鹤翩翩，鸣于菀柳。其子从之，亦翯其首。

念我重华，锡此黄耇。言慰我心，天子万寿。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。